ഇന്ധന വില കുറയ്ക്കാന് ഫ്ലക്സ് ഫ്യുവല് ഇന്ധനങ്ങള് വിപണിയിലെത്തിക്കുമെന്ന് കേന്ദ്ര സര്ക്കാര് ന്യൂഡല്ഹി: ഫ്ലക്സ് ഫ്യുവല് ഇന്ധനങ്ങള് അവതരിപ്പിച്ച് ഇന്ധനവില 40 ശതമാനം കുറയ്ക്കാനുള്ള ഇടപെടലുമായി കേന്ദ്ര സര്ക്കാര്. സൊസൈറ്റി ഓഫ് ഇന്ത്യന് ഓട്ടോമൊബൈല് മാനുഫാക്ച്ചറേഴ്സിനോടും എസ് ഐ എ എം ഓട്ടോമൊബൈല് കമ്ബനികളുടെ സി ഇ ഓമാരോടും ഫ്ലെക്സ് ഫ്യുവല് എഞ്ചിനുകള് നിര്മിക്കാന് കേന്ദ്ര ഗതാഗത മന്ത്രി നിതിന് ഗഡ്കരി ആവശ്യപ്പെട്ടു. ഈ വര്ഷം മാര്ച്ചില് സ്റ്റാന്ഡ് എലോണ് ഇന്ധനമായി എഥനോള് ഉപയോഗിക്കാനുള്ള അനുമതി സര്ക്കാര് നല്കിയിരുന്നു. എഥനോള് ഒരു ജൈവ ഇന്ധനമാണ്. എന്നാല്, ഫ്ലെക്സ് ഫ്യുവല് എഞ്ചിനുകളില് വിവിധ അനുപാതങ്ങളിലായി പെട്രോളും എഥനോളും ഉപയോഗിക്കാനുള്ള ഓപ്ഷന് ലഭിക്കും. വിവിധ ഇന്ധനങ്ങളുടെ അനുപാതം എത്രയാണെന്ന് തിരിച്ചറിഞ്ഞ് ഓട്ടോമാറ്റിക് ആയി വാഹനത്തിന്റെ എഞ്ചിന് പ്രവര്ത്തിക്കുകയും ചെയ്യും. അതോടൊപ്പം കാറുകളില് ആറ് എയര്ബാഗുകള് ഉള്ക്കൊള്ളിക്കാന് ഗഡ്കരി കാര് നിര്മ്മാതാക്കള്ക്കും നിര്ദ്ദേശം നല്കിയിട്ടുണ്ട്. നിലവില് കാറുകളില് രണ്ട് എയര്ബാഗുകള് മാത്രമാണ് ഉള്ളത്. കാറിന്റെ വിലയോ മോഡലോ ഒന്നും എയര്ബാഗ് സജ്ജീകരിക്കുന്ന കാര്യത്തില് മാനദണ്ഡമാക്കരുതെന്നും കേന്ദ്രമന്ത്രി നിര്ദ്ദേശം നല്കിയിട്ടുണ്ട്. റോഡപകടങ്ങളുടെ എണ്ണം ക്രമാതീതമായി ഉയരുന്ന സാഹചര്യത്തില് യാത്രികരുടെ സുരക്ഷ ഉറപ്പു വരുത്താന് ഈ സംവിധാനം അനിവാര്യമാണ്. Share this: Click to print Opens in new window Click to email this to a friend Opens in new window More ഇവിടെ പോസ്റ്റു ചെയ്യുന്ന അഭിപ്രായങ്ങള് ഈവനിംഗ് കേരളയുടേതല്ല. അഭിപ്രായങ്ങളുടെ പൂര്ണ ഉത്തരവാദിത്തം രചയിതാവിനായിരിക്കും. കേന്ദ്ര സര്ക്കാരിന്റെ ഐടി നയപ്രകാരം വ്യക്തി, സമുദായം, മതം, രാജ്യം എന്നിവയ്ക്കെതിരായി അധിക്ഷേപങ്ങളും അശ്ലീല പദപ്രയോഗങ്ങളും നടത്തുന്നത് ശിക്ഷാര്ഹമായ കുറ്റമാണ്. ഇത്തരം അഭിപ്രായ പ്രകടനത്തിന് നിയമനടപടി കൈക്കൊള്ളുന്നതാണ്.